Bjørnsonhuset

Bjørnsonhuset er et kombinert kulturhus og konferansesenter i Molde. Huset ligger i tilknytning til og deler lobby med Seilet hotell, og ble åpnet sammen med dette 11. oktober 2002. Bygningen er tegnet av Kjell Kosberg, og grunnsteinen ble lagt av prinsesse Märtha Louise den 5. august 2001.

Salen i Bjørnsonhuset har et flyttbart amfi og en fleksibel scene. Selve amfiet har plass til 772 tilskuere, men uten amfi eller med ekstra seter foran, kan det gjøres plass til enda flere i salen, som også kan deles inn i opptil tre mindre lokaler dersom det er behov for det. Fra 2003 erstattet Bjørnsonhuset Idrettens hus som scene under Moldejazz.

Byggingen var finansiert som et spleiselag mellom 22 bedrifter i Molde-området og Molde kommune.

 Kilder 

 «Om Bjørnsonhuset», fra nettsidene til Molde kommune

Kategori:Byggverk i Molde
Kategori:Møtelokaler
Kategori:Kultur i Molde